钦定古今图书集成/理学汇编/学行典/第217卷 > 李化鲸
## 钦定古今图书集成/理学汇编/学行典/第217卷 > 李化鲸

按《河南府志》：“李化鲸，洛之提驾庄人。父早逝，母孙氏
称未亡人五十载，鲸事母至孝，母没，庐墓三年，至除
服，每食必奠，出必负像。里人见白兔游其墓，识为至
孝所感。鲸妻高氏，相夫事姑，略不少懈。辛巳后，寇乱鲸不屈，贼妻能死夫同八岁女、三岁子，入小室，举火
自焚。寇退，犹见鲸尸灰烬中，挺然不仆，母神主尚彷”
彿在手也。呜呼！阖门自焚，节义成双，今历二十年凛
凛生气，真是光耀史册。长老向余言，鲸家无遗丁，骸
骨归乌有。及此不传，将名迹淹没。吾党之责也。鲸生
曾举孝子，洛令刘弘绪匾其门曰“草野君子”，太守王
印长匾其门曰“懿行砥世。”附纪于左：